**Despre lume**

*Samoila*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mă întrebi preacurioasă

Despre lume dacă-i bună.

Îţi rǎspund, sincer, nu-mi pasă

Dacǎ-i rea sau dacǎ tunǎ.

Ştiu c-aleargă după goluri,

Dup-avere şi mǎrire,

Neînţelegând simboluri,

Semǎnǎ dezamǎgire.

Şi se zbate, şi se zbate,

Lucruri multe să adune,

Dând esenţele la spate,

În precar se recompune.

Încercând sǎ-şi fac-o vilǎ

Aruncǎ banii cu carul

Şi se vaitǎ, cere milă,

Precum Harpagon-avarul.

Lumea noastră e ciudată

Şi în stradă, şi pe scenă,

Se dǎ-n stambǎ dintr-odată,

Fără s-aibă pic de jenă.

Ei îi sunt necunoscute

Frǎmântǎrile gândirii,

N-are-n cap decât valute

Şi dorinţa preamǎririi.

Singură şi-abandonată

Pe salteaua ei de bani,

Va plânge nemângǎiatǎ

Şi-ncolţitǎ de duşmani.

Când resursele-i se duc

Pe obişnuita rutǎ

Rămâne, drǎguţa, cuc,

Bolnavǎ şi decǎzutǎ.

Roabǎ existenţei sale,

Va gusta din suferinţa

Celor fǎrǎ de parale,

Confruntaţi cu neputinţa.

Negândindu-se vreodatǎ,

C-a umblat după himere,

Va bǎga de seamǎ-ndatǎ

Cǎ va trage la galere.

Şi înţelegând, sărmana,

Cǎ-i veni şi vremea ei,

Îşi va ridica dugheana

Într-un ţintirim cu tei.